אל בוסברג

אל בוסברג (באנגלית: Al Boasberg; 5 בדצמבר 1891 - 18 ביוני 1937) הוא תסריטאי קומי אמריקאי שכתב למופעי וודוויל, לרדיו ולקולנוע. כמו כן היה במאי קולנוע.

הוא נמנה עם מייסדי הסטנד-אפ - הוא התחיל לעבוד עם כוכב הוודוויל ג'ק בני כבר כשהיה בני נער, יצר יחד איתו את דמות הקמצן הידועה שלו ועזר לסלול את דרכו לכוכבות כאשר עבר לשדר ברדיו ב-1932. אפילו ביום האחרון לפני מותו, כתב בוסברג את השורות המציגות לקהל את דמותו של רוצ'סטר, משרת בגילומו של הקומיקאי אדי אנדרסון, בתוכנית הרדיו של בני.

כמו כן, סייע בוסברג להגדיר את האופי הבימתי של אמנים כבוב הופ, לאון ארול והצמדים הקומיים ברנס ואלן ווילר ווולסי. הוא היה תסריטאי מבוקש, וקיבל 1,000$ לשבוע בכתיבת תסריטים לתוכניות רדיו.

בוסברג אף כתב את התסריטים ל-47 סרטים בין 1926 ל-1937, מהם בולט הסרט "לילה באופרה" (1935) שבו השתתף בכתיבה, ובו חזרו האחים מרקס למסך הגדול. כמו כן, השתתף בכתיבת הסרט "הגנרל" (1926) בכיכובו של באסטר קיטון וסרט הפולחן "פריקס" (1932) בבימויו של טוד בראונינג. כמו כן ביים 12 סרטים בין 1929 ל-1936.

ויכוח אישי עם המפיק, הוביל לכך שהקרדיט לבוסברג הוסר מן הסרט "יום במרוצים" בכיכובם של האחים מרקס, סרט שהיה במקור פרויקט של בוסברג.

הוא נולד בבאפלו, ניו יורק למשפחה יהודית ונפטר בלוס אנג'לס, קליפורניה מהתקף לב. הוא קבור בבית הקברות פורסט לוון בבאפלו, ניו יורק. אל בוסברג היה דודו של ג'יימס מייקלס, שהיה במשך שנים רבות העורך הראשי של מגזין פורבס.

ב-2009 ייסדו מארגני פסטיבל הקולנוע הבינלאומי בבאפלו את פרס הקומדיה על שם אל בוסברג.{{הערה|1=The Al Boasberg Comedy Award: The Boasberg http://www.buffalofilmfestival.com/festivalinformation/alboasbergaward.html}}


 פילמוגרפיה נבחרת 
 יום במרוצים (1937) - בכיכובם של האחים מרקס
 לילה באופרה (1935) - בכיכובם של האחים מרקס
 פריקס (1932) - סרט פולחן בבימויו של טוד בראונינג
 Cracked Nuts (1931) - בכיכובם של וילר ווולסי
 Fifty Million Frenchmen (1931) - סרט מוזיקלי בבימויו של לויד בייקון
 Chasing Rainbows (1930) - סרט קומדיה מוזיקלי
 Speedy'' (1928) - בכיכובו של הרולד לויד
 הגנרל (1926) - בכיכובו של באסטר קיטון

לקריאה נוספת

קישורים חיצוניים 

 ביוגרפיה של אל בוסברג, באתר על העיר באפלו

הערות שוליים 

באפלו: אישים
תסריטאי קולנוע אמריקאים
במאי קולנוע אמריקאים
אמריקאים שנולדו ב-1891
אמריקאים שנפטרו ב-1937